
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00067/2014-04
13.06.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 13.06.2014. године, донела је
О Д Л У К У
о акредитацији високошколске установе
Утврђује се да УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, ПИБ: 101636534, Матични број: 08067066,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење.
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, је дана 15.1.2014. године поднела захтев за акредитацију  под бројем 612-00-00067/2014-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ и предлог одлуке, достављени су Комисији за акредитацију и проверу квалитета.
Подаци о установи  УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ:
1. Број наставника на установи = 32   (из уводне табеле и уједињеног обрасца)
Број наставника са пуним радним временом = 18
Број наставника са непуним радним временом = 1
Број наставника по уговору: 13
2.    Број сарадника на студијском програму = 11
Број сарадника са пуним радним временом = 10
3. Број студијских програма на установи = 4 (3+1) (уједињени образац-структура програма)
4. Укупан број студената на свим годинама = 282
5. Просечно оптерећење наставника на установи = 3,96 (уједињени образац)
6. Просечно оптерећење сарадника на установи = 9,23 (уједињени образац)
7. Број наставника са укупним оптерећењем већим од 12 = 3 (уједињени образац)
8. Бруто простор = 2.062,36 (стандард 9-прилози)
9. Просечан простор по студенту = 9,006 m2
10. Број библиотечких јединица у установи = 30.469
Организација и управљање, наставно и ненаставно особље и унутрашњи механизми за осигурање квалитета повољно су  оцењени. Основни задаци и циљеви високошколске установе, као и планирање и контрола и студије у потпуности задовољавају стандарде и коректно су конципирани. Проверене су квалификације наставног особља у складу са њиховим задужењима, али у наредном периоду очекујемо повећање броја наставника запослених са 100% радног времена на Установи. На основу непосредног увида, констатовали смо да су у потпуности  испуњени захтеви када су у питању простор и опрема, поготово када је реч о простору, чији је део још у реконструкцији.  
ПРИМЕДБЕ:
    1)Неравномерно оптерећење наставника и асистената - неколико наставника има веће оптерећење од дозвољеног, а један асистент има 15,5 часова активне наставе недељно.
    Налаже се Установи да о овој примедби посебно поведе рачуна.
   2) Укљученост наставника у научно-истраживачки рад могла би бити већа. Треба настојати да сви наставници и сарадници, посебно млађи, буду укључени у пројекте.
     3)Показатељи и прилози за стандард 11:Прилог 11.1. – Финансијски извештаји за последње три године - Прилог 11.2. – Финансијски план за текућу годину нису се нашли у прилогу који дају табеле.
     Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ има укупно 18  наставника са пуним радним временом, 14 наставника са непуним радним временом,  11  сарадника, 2.062,36 м2 бруто  простора за извођење наставе за укупно 282 студената у седишту.
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ У НОВОМ САДУ-УЧИТЕЉСКИ ФАКУЛТЕТ НА МАЂАРСКОМ НАСТАВНОМ ЈЕЗИКУ У СУБОТИЦИ са седиштем у ШТРОСМАЈЕРОВА 11, СУБОТИЦА, ПИБ: 101636534, Матични број: 08067066, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

